Document ID: 31996D0275

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Απριλίου 1996 για τη σύναψη του τρίτου πρόσθετου πρωτοκόλλου της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου (96/275/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,
την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, που υπεγράφη στις 8 Μαρτίου 1993 (1), όπως τροποποιήθηκε από το δεύτερο πρόσθετο πρωτόκολλο (2), που υπεγράφη στις 30 Δεκεμβρίου 1994,
την πρόταση της Επιτροπής,
Εκτιμώντας:
ότι, στο πλαίσιο των διαπραγματεύσεων που διενεργήθηκαν στις 27 και 28 Νοεμβρίου 1995, σύμφωνα με το άρθρο 1 παράγραφος 3 του πρόσθετου πρωτοκόλλου της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Κοινότητας και της Δημοκρατίας της Βουλγαρίας, η Βουλγαρία δήλωσε διατεθειμένη να επισπεύσει κατά ένα έτος την κατάργηση των δασμών για τα προϊόντα των κεφαλαίων 50 έως 63 του βουλγαρικού δασμολογίου που απαριθμούνται στο παράρτημα VI της ευρωπαϊκής συμφωνίας, ώστε την 1η Ιανουαρίου 2001 να είναι δυνατή η εφαρμογή μηδενικών συντελεστών 7 ότι, σε αντάλλαγμα, η Βουλγαρία ζήτησε τη μείωση εκ μέρους της Ευρωπαϊκής Κοινότητας των δασμών κατά την εισαγωγή στην Κοινότητα κλωστοϋφαντουργικών προϊόντων που υπάγονται στο τμήμα ΧΙ (κεφάλαια 50 έως 63) της συνδυασμένης ονοματολογίας καταγωγής Βουλγαρίας σύμφωνα με το πρωτόκολλο 4 της ευρωπαϊκής συμφωνίας σε συντελεστή ίσο με τα δύο έβδομα του βασικού δασμού από την 1η Ιανουαρίου 1996 7
ότι το τρίτο πρωτόκολλο θα ήταν σκόπιμο να εγκριθεί,
ΑΠΟΦΑΣΙΖΕΙ:
Άρθρο 1
Με την παρούσα απόφαση εγκρίνεται εξ ονόματος της Ευρωπαϊκής Κοινότητας το τρίτο πρόσθετο πρωτόκολλο που τροποποιεί την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου.
Το κείμενο του πρωτοκόλλου επισυνάπτεται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει το τρίτο πρόσθετο πρωτόκολλο εξ ονόματος της Ευρωπαϊκής Κοινότητας.
Ο Πρόεδρος του Συμβουλίου ανακοινώνει εξ ονόματος της Ευρωπαϊκής Κοινότητας ότι όλες οι αναγκαίες διαδικασίες έχουν ολοκληρωθεί.
Λουξεμβούργο, 22 Απριλίου 1996.

Labels: 1
5
3
18
15